JISAS KRAIS 
TASOL I SEVIM 


Em bai i karim wanpela pikinini man na yu mas kolim nem 
bilong em Jisas, long wanem, em bai i kisim bek ol manmeri 
bilong en long sin bilong ol. Matyu 1:21 


Long wanem, God i laikim tumas ol manmeri bilong graun, 
olsem na em i givim dispela wanpela Pikinini bilong en, bai 
olgeta manmeri i bilip long em bai i no ken lus. Jon 3:16 


Jisas i tokim em olsem, “Mi yet mi rot, na mi as bilong tok 
tru, na mi as bilong laip. Nogat wanpela man i ken i go long 
papa sapos em i no long rot bilong mi. Jon 14:6 


Na tu, i no gat salvesen long narapela. long wanem, i no gat 
wanpela narapela nem aninit long heven God i bin givim long 
ol manmeri, we yumi ken kisim bek long en. Aposel 4:12 


Long wanem, namba wan samting mi bin givim long yupela, 
dispela samting mi bin kisim tu. na ol i bin planim em, na 
long namba tri de em i kirap bek olsem ol 


skripsa i tok: 1 Korin 15:3-4 W + 


Em i kisim bek yumi long rot bilong blut 
bilong em, na em i fogivim sin bilong yumi. 
Efesus 1:7 


And the gospel must first be published 
among all nations. MARK 13:10 


| gat foapela tok tru we yumi mas kliagut long en: 

1. God i laikim yu tumas. 

Em i laik bai yu kisim laip oltaim long heven wantaim Em. 

Long wanem, God i laikim tumas ol manmeri bilong graun, olsem 
na em i givim dispela wanpela Pikinini bilong en, bai olgeta 
manmeri i bilip long em bai i no ken lus. Jon 3:16 

Em i laik bai yu gat planti na gutpela laip wantaim Em. 

Ol stilman i save kam bilong stilim ol samting, na bilong kilim na 
bagarapim ol samting. Mi kam bilong ol i ken i gat laip, na bai ol i 
ken i gat laip i pulap tru. Jon 10:10 


Maski i olsem, planti manmeri i no save kisim gutpela laip na ol i 
no save sapos ol i gat laip oltaim bikos... 

2. Man i gat sin long pasin bilong em. Long dispela as em i stap 
longwe long God. 

Olgeta i bin mekim sin. 

Long wanem, olgeta manmeri i bin mekim sin, na ol i sot long 
glori bilong God; Rom 3:23 

Long wanem, pasin bilong laikim tumas mani em i as bilong 
olgeta pasin nogut... 1 Timoti 6:10 

Pe bilong sin em i dai. 

Long wanem, pe bilong sin em i dai... Rom 6:23 


Baibel i tok klia long tupela kain dai: 

e Dai long bodi 

Em i makim olsem ol manmeri bai i dai wanpela taim tasol, na 
bihain bai ol i kisim kot. Hibru 9:27 

e Dai long sait bilong spirit o stap longwe long God oltaim oltaim 
long hel 

Tasol ol man i save pret, na ol i no bilip, na ol man i save mekim 
pasin nogut, na ol man bilong kilim man, na ol man bilong mekim 
pasin pamuk, na ol glasman, na ol man bilong lotuim giaman 
god, na olgeta man bilong giaman, ol bai i stap long dispela 
raunwara i gat bikpela paia na salfa. Revelesen 21:8 


Sapos man i stap longwe long God bikos long sin bilong em, 
orait wanem rot bilong stretim dispela hevi? Planti taim yumi 
ting olsem ol rot bilong stretim hevi em: lotu, gutpela wok, na 
gutpela pasin. Tasol i gat wanpela rot tasol i kam long God. 

3. Jisas Krais tasol em i rot bilong go long heven. 

Dispela em i tokaut bilong God. 

Jisas i tokim em olsem, “Mi yet mi rot, na mi as bilong tok tru, 
na mi as bilong laip. Nogat wanpela man inap i kam long God 
Papa sapos em i no long rot bilong mi. Jon 14:6 


Em i bin baim olgeta pe bilong sin bilong yumi. 

Long wanem, Krais tu i bin dai wanpela taim tasol bilong 
tekewe sin bilong yumi. 1 Pita 3:18 

Em i kisim bek yumi long rot bilong blut bilong em, na em i 
fogivim sin bilong yumi. Efesus 1:7 

Em i gat promis bilong laip oltaim oltaim. 

Man i bilip long Pikinini em i gat laip i stap gut oltaim oltaim. 
Na man i no bilipim pikinini bilong em, em bai i no inap lukim 
laip. tasol belhat bilong God i stap yet long em. Jon 3:36 
Long wanem, pe bilong sin em i dai; tasol presen bilong God 
em i laip oltaim long rot bilong Jisas Krais, Bikpela bilong 
yumi. Rom 6:23 


4. Yumi mas bilip long Jisas Krais bai yumi ken kisim bek. 
God i kisim bek yumi long marimari bilong yumi long rot 
bilong bilip long Jisas Krais. 

Long wanem, long marimari God i kisim bek yupela long rot 
bilong bilip. na dispela i no kamap long yupela yet, em i 
presen bilong God. Efesus 2:8-9 

Long wanem, olgeta manmeri i singaut long nem bilong 
Bikpela, God bai i kisim bek ol. Rom 10:13 


Prea bilong sinman 

Prea wantaim bilip: 

Bikpela Jisas, tenkyu tru long yu laikim mi. Mi tokaut olsem mi 
wanpela sinman na mi askim yu long fogivim mi. Tenkyu long 
dai bilong yu long diwai kros, planim mi, na kirap bek bilong yu 
long baim olgeta sin bilong mi. Mi trastim yu olsem Bikpela na 
Sevia bilong mi. Mi kisim presen bilong yu long laip oltaim na 
mi givim laip bilong mi long yu. Helpim mi long bihainim olgeta 
lo bilong yu na bai mi amamas long ai bilong yu. Amen. 


Sapos yu bin trastim Jisas Krais, ol dispela samting i bin kamap 
long yu: 

e Nau, yu gat laip oltaim wantaim God. 

Laik bilong man i salim mi i kam, em i olsem, olgeta manmeri i 
lukim Pikinini bilong mi na bilip long em, ol i ken kisim laip i 
stap gut oltaim oltaim. Jon 6:40 

e Olgeta sin bilong yu i pinis na fogivim pinis. 

(bipo, nau, bihain) 

Tasol Krais i mekim wanpela ofa tasol bilong tekewe sin bilong 
yumi, na em i sindaun long han sut bilong God. Hibru 10:12 

e Yu wanpela nupela samting long ai bilong God. Em i stat 
bilong nupela laip bilong yu. 

Olsem na sapos wanpela man i pas wantaim Krais, em i kamap 
nupela man. lukim, olgeta samting i kamap nupela. 

2 Korin 5:17 

e Yu kamap pikinini bilong God. 

Tasol olgeta manmeri i kisim em, em i givim namba long ol long 
kamap pikinini bilong God. Jon 1:12 


Gutpela wok em i no rot bilong kisim bek yumi, tasol em i pruf 
o prut bilong kisim bek yumi. 

Long wanem, God i bin wokim yumi, na long Krais Jisas em i bin 
wokim yumi long mekim ol gutpela pasin. Efesus 2:10 

God blesim yu! 


